หุ้น “พลังงาน-โรงกลั่น” วิ่งยกแผง รับราคาน้ำมัน “นิวไฮ” รอบ 7 ปี เหนือ 90 เหรียญ
ราคาหุ้น “กลุ่มพลังงาน-โรงกลั่น” ปรับตัวขึ้นคึกคัก ขานรับราคาน้ำมันทำ “นิวไฮ” ในรอบ 7 ปี ยืนเหนือ 90 เหรียญ/บาร์เรล
ราคาหุ้น “กลุ่มพลังงาน-โรงกลั่น” ปรับตัวขึ้นคึกคัก ขานรับราคาน้ำมันทำ “นิวไฮ” ในรอบ 7 ปี ยืนเหนือ 90 เหรียญ/บาร์เรล
4 ก.พ. 2565

ผู้สื่อข่าวรายงานว่า ณ เวลา 10:05 น. ราคาหุ้นพลังงานและโรงกลั่นปรับตัวขึ้น นำโดยหุ้น TOP บวก 2.42% มาอยู่ที่ 53.00 บาท เพิ่มขึ้น 1.25 บาท มูลค่าการซื้อขาย 189.36 ล้านบาท
PTTEP บวก 1.16% มาอยู่ที่ 130.50 บาท เพิ่มขึ้น 1.50 บาท มูลค่าการซื้อขาย 158.33 ล้านบาท
PTT บวก 1.29% มาอยู่ที่ 39.25 บาท เพิ่มขึ้น 0.50 บาท มูลค่าการซื้อขาย 153.27 ล้านบาท
IRPC บวก 1.05% มาอยู่ที่ 3.86 บาท เพิ่มขึ้น 1.05 บาท มูลค่าการซื้อขาย 119.21 ล้านบาท
SPRC บวก 2.59% มาอยู่ที่ 9.90 บาท เพิ่มขึ้น 0.25 บาท มูลค่าการซื้อขาย 58.51 ล้านบาท
BCP บวก 1.75% มาอยู่ที่ 29.00 บาท เพิ่มขึ้น 0.50 บาท มูลค่าการซื้อขาย 15.47 ล้านบาท
IVL บวก 1.04% มาอยู่ที่ 48.50 บาท เพิ่มขึ้น 0.50 บาท มูลค่าการซื้อขาย 100.28 ล้านบาท
PTTGC บวก 0.44% มาอยู่ที่ 57.25 บาท เพิ่มขึ้น 0.25 บาท มูลค่าการซื้อขาย 130.44 ล้านบาท
โดย บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ว่า แนะซื้อเก็งกำไรในหุ้นกลุ่มพลังงาน โรงกลั่นและปิโตรเคมีอย่าง PTT, PTTEP, PTTGC, TOP, SPRC, IRPC, IVL, BCP จากการที่ราคาน้ำมันดิบพุ่งขึ้น 19% นับจากต้นปีที่ผ่านมาขึ้นไปที่ระดับสูงสุดในรอบ 7 ปี ยืนเหนือ 90 เหรียญ/บาร์เรล จากความหวังการฟื้นตัวของเศรษฐกิจโลก หลังคลายความกังวลโอมิครอนจะไม่ส่งผลกระทบมากนักต่อความต้องการใช้น้ำมันทั่วโลก กลุ่มโอเปกพลัสเพิ่มกำลังการผลิตในเดือนมี.ค. ตามคาดและความตึงเครียดระหว่างรัสเซียกับยูเครน
ขณะที่ล่าสุดเมื่อวานนี้ราคาน้ำมันดิบปรับตัวขึ้นแรง 2.01 เหรียญ/บาร์เรล หรือ +2.3% ปิดที่ 90.72 เหรียญ/บาร์เรล โดยได้แรงหนุนจากการคาดการณ์ที่ว่า สภาพอากาศที่หนาวเย็นจัดทั่วสหรัฐ อาจส่งผลกระทบต่อการผลิตน้ำมันและทำให้ความต้องการใช้เชื้อเพลิงปรับตัวเพิ่มขึ้นด้วย นอกจากนี้ตลาดยังได้รับปัจจัยบวกจากการที่กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติเพิ่มกำลังการผลิตน้ำมันเพียง 400,000 บาร์เรล/วันสำหรับเดืนมี.ค. แม้ถูกกดดันจากสหรัฐและประเทศพันธมิตรที่ต้องการให้โอเปกพลัสเพิ่มการผลิตน้ำมันมากกว่านี้
นอกจากนี้ ตลาดยังได้แรงหนุนจากรายงานของ EIA ซึ่งระบุว่า สต็อกน้ำมันดิบสหรัฐลดลง 1 ล้านบาร์เรลในสัปดาห์ที่แล้ว สวนทางกับที่นักวิเคราะห์คาดว่าจะเพิ่มขึ้น 1.1 ล้านบาร์เรส โดยเราให้ราคาเป้าหมาย PTT ที่ 45.50 บาท,PTTEP 145.00 บาท, PTTGC 62.50 บาท, TOP 57.50 บาท, SPRC 12.00 บาท. IRPC 4.80 บาท และ IVL ราคาเป้าหมาย 46.50 บาท